《辛丑仲秋过母舅竹坞草堂，流连数日，赋得长句》
清代·严熊

兴到吟诗倦到眠，渭阳情切少周旋。竹孙供饭堆盘玉，松子煎周满壁烟。

地僻真成鹿门隐，心空合悟象王禅。秋高水涸渔舟杳，始信桃源未是仙。

作者简介：（1626—1691后）江南常熟人，字武伯，号白云，别号枫江钓叟。明诸生。入清弃科举。曾从钱谦益学诗。谦益卒后，族人哄闹，欲逼钱妾柳如是自杀，夺其所藏。熊鸣鼓草檄，以声族人之罪；人谓有燕赵侠士之风。有《严白云诗集》。